open-index/open-wikipedia-markdown huggingface dataset:
ปาล์มฟอกซ์เทล

**ปาล์มฟอกซ์เทล** **ปาล์มหางจิ้งจอก** หรือ **ปาล์มหางหมาป่า** () เป็นปาล์มชนิดเดียวในสกุล *Wodyetia* เป็นปาล์มประจำถิ่นในรัฐควีนส์แลนด์ ประเทศออสเตรเลีย ลักษณะเป็นปาล์มต้นเดี่ยว สูงได้ถึง 15 เมตร ลำต้นมีเส้นผ่านศูนย์กลาง 20–25 เซนติเมตร ใบเป็นใบรูปขนนก ใบย่อยเป็นกระจุก แผ่ออกทุกทิศทางเป็นพวงคล้ายหางหมาป่าหรือหางจิ้งจอก ทางใบยาว 2–2.5 เมตร ช่อดอกสีขาวแบบแยกเพศอยู่ร่วมต้น ยาว 50 เซนติเมตร ผลกลมรีขนาด 5–6 เซนติเมตร เมื่อสุกมีสีส้มแดง

ปาล์มฟอกซ์เทลมีชื่ออื่น ได้แก่ ปาล์มหางกระรอก ปาล์มหางจิ้งจอก และปาล์มหางหมาป่า เป็นปาล์มที่ทนต่อสภาพดินและอากาศที่หลากหลาย ปาล์มฟอกซ์เทลเหมาะสำหรับปลูกกลางแจ้ง ต้องการน้ำปานกลาง ขยายพันธุ์ได้ด้วยการเพาะเมล็ดแก่ที่สุกงอมสีแดงหรือเมล็ดที่สีเลือดนก แดงเข้มอมน้ำตาล ได้เพียงวิธีเดียวเท่านั้น เหมือนพืชใบเลี้ยงเดี่ยวระบบลักษณะรากฝอยวงศ์ปาล์มเหมือนกัน เช่น มะพร้าว และไม่สามารถขยายพันธ์ุโดยใช้วิธีทาบกิ่งแบบพืชใบเลี้ยงคู่ระบบลักษณะรากแก้ว เช่น มะม่วง มังคุด มะขาม หรือใช้วิธีแยกหน่อ ในแบบพืชใบเลี้ยงเดี่ยวระบบรากแขนง วงศ์หัวใต้ดินเช่น กล้วย หรือ ขิง ก็ไม่ได้เช่นกัน ระยะเวลางอกนั้นเมื่อสภาวะแวดล้อมจำเพาะเหมาะสมที่ถูกกำหนดไว้โดยจีโนมร่วมในสปีชี่ส์เดียวกัน วงศ์ปาล์ม, หมาก และ มะพร้าว ค่าเฉลี่ยทุกสกุล (ค่ามัธยฐาน) ใช้เวลาจนสามารถแทงรากจนงอกใบขึ้นได้สำเร็จนั้นใช้เวลาทั้งสิ้น 90–120 วัน หรือจนข้ามผ่านฤดูฝนไปก่อน (หนึ่งฤดูคือ 4 เดือน 12 เดือนเป็นหนึ่งปีดังนั้นจึงมี 3 ฤดู) จะงอกผลเป็นต้นอ่อนขึ้นใหม่

## อ้างอิง

## แหล่งข้อมูลอื่น
* 
* 

หมวดหมู่:ปาล์ม
หมวดหมู่:ไม้ประดับ
หมวดหมู่:วงศ์ย่อยหมาก
กรมทหารราบที่ 3 (สหรัฐ)

**กรมทหารราบที่ 3** เป็นกรมทหารแห่งกองทัพบกสหรัฐ ปัจจุบันมีกำลังพลสังกัดในกรม 3 กองพัน มีชื่อเรียกเล่นโดยง่ายว่า **The Old Guard** และ **Escort to the President**. คำขวัญประจำกรมคือ *Noli Me Tangere* (มาจากภาษาละติน มีความหมายว่า "อย่าหน่วงเหนี่ยวเราไว้") เป็นกำลังทหารหลักของเขตทหารบกสหรัฐแห่งวอชิงตัน (MDW)

เป็นกรมทหารที่เก่าแก่ที่สุดที่ยังมีการประจำการอยู่กับกองทัพประจำการสหรัฐ, ถูกสถาปนาครั้งแรกในนาม **[[First American Regiment|กรมทหารอเมริกันที่ 1]]** ในปี พ.ศ. 2327  กรมทหารราบที่ 3 ได้ถูกเลือกให้เป็นหน่วยทหารเกียรติยศแห่งกองทัพบกสหรัฐตั้งแต่ พ.ศ. 2491

## ภารกิจ
 
## โครงสร้างกำลังพล

## ประวัติการปฏิบัติการ

## มีเดล ออฟ ฮอนเนอร์

## สมาชิกกำลังพลที่มีชื่อเสียง

## ลำดับการก่อตั้ง

## เกียรติยศ

## ในวัฒนธรรมร่วมสมัย

## อ้างอิง

 

## แหล่งข้อมูลอื่น
* ประวัติความเป็นมากรมทหารราบที่ 3 กองทัพบกสหรัฐ 
*[ภาพยนตร์สั้น "Big Picture: Prelude to Taps" [อินเทอร์เน็ตอาร์ไคฟ์]] 
*ภาพยนตร์สั้น "Washington Soldier" อินเทอร์เน็ตอาร์ไคฟ์

หมวดหมู่:ทหารราบ
หมวดหมู่:หน่วยและรูปขบวนทหารราบ 
หมวดหมู่:กองทัพบกสหรัฐ
หมวดหมู่:ก่อตั้งในปี พ.ศ. 2327
ฟุตบอลทีมชาติเวเนซุเอลา

**ฟุตบอลทีมชาติเวเนซุเอลา** () เป็นทีมฟุตบอลตัวแทนของประเทศเวเนซุเอลา อยู่ภายใต้การควบคุมของสหพันธ์ฟุตบอลเวเนซุเอลา () ซึ่งเป็นหน่วยงานที่ดูแลฟุตบอลในประเทศเวเนซุเอลา พวกเขามีฉายาว่า *ลาบิโนตินโต* ("ไวน์แดง") เนื่องจากพวกเขาใช้ชุดแข่งขันสีเบอร์กันดี พวกเขามักใช้สนามเหย้า 3 แห่งหมุนเวียนกันไป ได้แก่ โปลิเดปอร์ติโบกาชาไมที่ปูเอร์โตออร์ดัซ, สนามกีฬาโฮเซ อันโตนิโอ อันโซอาเตกิ ที่ปูเอร์โตลากรุซ และสนามกีฬาปูเอโบลนูเอโบที่ซานกริสโตบัล นอกจากนี้ พวกเขายังใช้สนามแห่งอื่น ๆ ในประเทศในการแข่งขันนัดกระชับมิตร

เวเนซุเอลามีความแตกต่างจากชาติอื่นในอเมริกาใต้และแถบแคริบเบียนตรงที่เบสบอลเป็นกีฬาที่ได้รับความนิยมมาก ทำให้ฟุตบอลทีมชาติขาดความสำเร็จในการแข่งขันระดับทวีป เวเนซุเอลาเป็นเพียงชาติเดียวจากคอนเมบอลที่ไม่เคยผ่านเข้าไปเล่นในฟุตบอลโลกรอบสุดท้ายเลย อย่างไรก็ตาม ใน ค.ศ. 2011 เวเนซุเอลาทำผลงานที่ดีที่สุดในการแข่งขันโกปาอาเมริกาด้วยการจบที่อันดับที่ 4 ทำให้มีการพัฒนานักฟุตบอลและสนับสนุนทีมชาติมากขึ้น ณ เดือนธันวาคม ค.ศ. 2019 เวเนซุเอลาเป็นชาติที่มีอันดับโลกฟีฟ่าดีที่สุดที่ไม่เคยเล่นฟุตบอลโลกรอบสุดท้าย โดยในตอนนั้น พวกเขาอยู่อันดับที่ 25

## อ้างอิง

## แหล่งข้อมูลอื่น

* Official site of the Venezuelan Football Federation
* Venezuela FIFA profile 

ว
หมวดหมู่:ฟุตบอลในประเทศเวเนซุเอลา
อันดรีย์ ยาร์มอแลนกอ

**อันดรีย์ มือกอลายอวึช ยาร์มอแลนกอ** (; ; เกิดวันที่ 23 ตุลาคม ค.ศ. 1989) เป็นนักฟุตบอลอาชีพชาวยูเครน ปัจจุบันเล่นในตำแหน่งปีกหรือกองหน้าให้กับสโมสรเวสต์แฮมยูไนเต็ดและทีมชาติยูเครน

## สโมสรอาชีพ
ในปี 2007 ยาร์โมเลนโกได้เซ็นสัญญาระยะเวลา 5 ปีกับดีนาโมคียิว สโมสรในยูเครน เมื่อวันที่ 28 สิงหาคม 2017 ยาร์โมเลนโกได้เซ็นสัญญาระยะเวลา 4 ปีกับโบรุสซีอาดอร์ทมุนด์

เมื่อวันที่ 11 กรกฎาคม 2018 ยาร์โมเลนโกได้เซ็นสัญญากับเวสต์แฮมยูไนเต็ด สโมสรในพรีเมียร์ลีก ด้วยสัญญาระยะเวลา 4 ปี โดยไม่มีการเปิดเผยค่าตัว ในเดือนพฤษภาคม 2022 เวสต์แฮมได้ประกาศว่ายาร์โมเลนโกจะได้รับอนุญาตให้ย้ายออกจากทีมได้เมื่อสิ้นสุดสัญญาฉบับปัจจุบันในเดือนมิถุนายน 2022

เมื่อวันที่ 13 กรกฎาคม 2022 ยาร์โมเลนโกได้เซ็นสัญญากับ อัลไอน์ สโมสรในสหรัฐอาหรับเอมิเรตส์ ด้วยสัญญาระยะเวลา 1 ปี

เมื่อวันที่ 27 มิถุนายน 2023 ยาร์โมเลนโกได้กลับมาร่วมทีม ดีนาโมคียิว โดยเซ็นสัญญาระยะเวลา 2 ปี

## ทีมชาติ
ยาร์มอแลนกอมีชื่อติดทีมชาติยูเครนชุดใหญ่มาตั้งแต่ ค.ศ. 2009 โดยทำประตูได้ 42 ประตูจากการแข่งขัน 96 นัด และลงเล่นในฟุตบอลชิงแชมป์แห่งชาติยุโรป 2012, 2016 และ 2020

เมื่อวันที่ 1 กันยายน 2021 ยาร์โมเลนโกได้ลงเล่นเป็นนัดที่ 100 ให้กับยูเครน ในเกม ฟุตบอลโลก 2022 รอบคัดเลือก ที่พบกับ คาซัคสถาน ต่อมาเมื่อวันที่ 12 ตุลาคม 2021 เขาทำประตูได้ในเกมที่พบกับ บอสเนียและเฮอร์เซโกวีนา ที่สนาม อาแรนาลวิว ในเมือง ลวิว และได้รับเลือกให้เป็นผู้เล่นยอดเยี่ยมประจำนัดนั้น

เมื่อวันที่ 5 มิถุนายน 2022 ยาร์โมเลนโกสกัดลูกฟรีคิกของ แกเร็ธ เบล พลาดเข้าประตูตัวเองผ่านมือผู้รักษาประตู แฮร์ฮีย์ บุชชัน ในนัดที่เวลส์ผ่านเข้ารอบฟุตบอลโลกเป็นครั้งแรกนับตั้งแต่ปี 1958 ในตอนแรกถูกบันทึกเป็นการทำเข้าประตูตัวเอง แต่ภายหลังจากการตรวจสอบในช่วงปลายเดือนมิถุนายน ประตูดังกล่าวได้รับการตัดสินให้เป็นประตูของเบล

ในเดือนพฤษภาคม 2024 ยาร์โมเลนโกได้รับเรียกตัวให้เป็นตัวแทนทีมชาติยูเครนในการแข่งขัน ฟุตบอลชิงแชมป์แห่งชาติยุโรป 2024

## เส้นทางสายโค้ช
เมื่อวันที่ 20 กันยายน 2024 ยาร์โมเลนโกได้รับใบอนุญาตผู้ฝึกสอนระดับ "เอ" ของยูฟ่า หลังจากสำเร็จการศึกษาหลักสูตรผู้ฝึกสอนในกรุงคีอีฟ ประเทศยูเครน

## อ้างอิง

หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวยูเครน
หมวดหมู่:นักฟุตบอลทีมชาติยูเครน
หมวดหมู่:ผู้เล่นในยูเครนเนียนพรีเมียร์ลีก
หมวดหมู่:ผู้เล่นสโมสรฟุตบอลดือนามอกือยิว
หมวดหมู่:ผู้เล่นในบุนเดิสลีกา
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ชาวรัสเซียเชื้อสายยูเครน
หมวดหมู่:กองหน้าฟุตบอล
หมวดหมู่:กองกลางฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากเซนต์ปีเตอส์เบิร์ก
โยโชกุ

[thumb|[ข้าวราดแกงกะหรี่]]
[thumb|[โดเรีย]]
***โยโชกุ*** (, "อาหารตะวันตก") เป็นอาหารญี่ปุ่นรูปแบบหนึ่งซึ่งได้รับอิทธิพลจากตะวันตก กำเนิดขึ้นครั้งแรกในยุคฟื้นฟูเมจิ เป็นอาหารลูกผสมระหว่างญี่ปุ่นกับตะวันตก หรือเป็นอาหารตะวันตกแบบญี่ปุ่น ชื่ออาหารมักเขียนด้วยอักษรคาตากานะ

## ประวัติ
ญี่ปุ่นเปิดประเทศอีกครั้งในยุคแรกของการฟื้นฟูเมจิ (ค.ศ. 1868–1912) และจักรพรรดิเมจิมีพระราชกระแสว่าวิทยาการของตะวันตกมีประโยชน์ยิ่งต่อการพัฒนาชาติญี่ปุ่น ทรงยกเลิกการห้ามใช้เนื้อแดงและส่งเสริมอาหารอย่างตะวันตก ด้วยทรงมองว่าอาหารนี้จะทำให้คนญี่ปุ่นได้มีร่างกายสูงใหญ่อย่างชาวตะวันตก โยโชกุจึงมีเนื้อสัตว์เป็นส่วนประกอบหลักต่างจากอาหารญี่ปุ่นทั่ว ๆ ไปในยุคนั้น นอกจากนี้ชาวตะวันตกที่เข้ามาพำนักในประเทศญี่ปุ่นมักปฏิเสธที่จะรับประทานอาหารญี่ปุ่นแบบดั้งเดิม พ่อครัวชาวญี่ปุ่นจึงต้องเรียนรู้การทำอาหารแบบตะวันตกควบคู่กับการทำอาหารแบบญี่ปุ่น

ชื่อ *โยโชกุ* ถูกเรียกครั้งแรกใน ค.ศ. 1872 เดิมหมายถึงอาหารตะวันตก แต่ในคริสต์ทศวรรษ 1980 ผู้คนแยกแยะ *โยโชกุ* กับอาหารยุโรปออกจากกัน เพราะในช่วงเวลานั้นเริ่มมีภัตตาคารอาหารยุโรปแท้ ๆ (ที่ไม่ได้รับอิทธิพลจากอาหารญี่ปุ่น) เปิดให้บริการแพร่หลายขึ้น

คานางากิ โรบุง () นักเขียนชาวญี่ปุ่น ได้เขียนหนังสื่อชื่อ *เซโยเรียวริตซือ* (แปลว่า "คู่มืออาหารตะวันตก") เมื่อ ค.ศ. 1872 ซึ่งคำ *เซโยเรียวริ* ส่วนใหญ่จะแปลว่าอาหารฝรั่งเศสและอิตาลี ขณะที่ *โยโชกุ* แปลว่าอาหารญี่ปุ่นที่ได้รับอิทธิพลจากตะวันตก ต่างจาก *วาโชกุ* ซึ่งเป็นอาหารญี่ปุ่นแบบดั้งเดิม ความต่างกันอีกประการคือ *เซโยเรียวริ* จะใช้มีดและส้อมในการรับประทานอาหาร ส่วน *โยโชกุ* จะรับประทานโดยใช้ช้อนและตะเกียบ

ก่อนหน้านี้ ญี่ปุ่นเคยได้รับอิทธิพลจากอาหารตะวันตกมาตั้งแต่คริสต์ศตวรรษที่ 16 คือ *[[เท็มปูระ]]* ที่ได้รับอิทธิพลจากชาวโปรตุเกสในเมืองนางาซากิ ซึ่งอาจจะนับว่าเป็นโยโชกุหรือไม่ก็ได้ เพราะเท็มปูระมีมาก่อนการฟื้นฟูเมจิเสียอีก

อาหารโยโชกุบางอย่างต้องรับประทานด้วยช้อน เช่น กะหรี่ () รับประทานกับขนมปังหรือข้าวสวย () ชื่ออาหารถูกเขียนด้วยอักษรคาตากานะเพื่อบ่งว่าเป็นอาหารต่างชาติ อาหารบางชนิดถูกจัดเป็นสำรับแบบญี่ปุ่น คือเสิร์ฟพร้อมด้วยข้าวและซุปมิโซะ รับประทานด้วยตะเกียบ แต่อาหารอีกชนิดคือ คัตสึ () ในสำรับประกอบด้วยข้าวสวย () พร้อมกับซอสแบบญี่ปุ่น เช่นพนซุและหัวไชเท้าขูดแทนซอสคัตสึ รับประทานด้วยตะเกียบเช่นกัน แต่ชื่ออาหารนี้ถูกเขียนด้วยอักษรฮิรางานะ เพราะเป็นคำญี่ปุ่นพื้นเมือง

## รายการอาหาร

## อ้างอิง

หมวดหมู่:อาหารญี่ปุ่น
หมวดหมู่:อาหารฟิวชัน
หมวดหมู่:คำศัพท์เกี่ยวกับอาหารญี่ปุ่น
สภานิติบัญญัติตองงา

thumb|200px|ตราสัญลักษณ์
**ฟาเล อาเลอา** หรือ **สภานิติบัญญัติ[[ตองงา]]** () มีสมาชิกทั้งหมด 25 คน โดยที่สมาชิก 17 คนมาจากการเลือกตั้งโดยประชาชนตามแต่ละเขตเลือกตั้ง ส่วนอีก 8 คนเป็นผู้แทนขุนนางสืบตระกูลของตองงา ประธานสภาเป็นผู้ควบคุมการประชุม ซึ่งได้รับการเลือกจากเสียงส่วนใหญ่ของสมาชิกสภา และแต่งตั้งให้ดำรงตำแหน่งตามรัฐธรรมนูญโดยพระมหากษัตริย์ 

การจัดตั้งสภานิติบัญญัติที่ประกอบด้วยขุนนางและสามัญชนได้รับการจัดตั้งในปี 1862 โดยสมเด็จพระเจ้าจอร์จ ตูโปอูที่ 1 โดยมีการประชุมทุก ๆ 4 ปี และดำเนินการต่อไปตามความในรัฐธรรมนูญฉบับปี 1875

เดิมทีสภานิติบัญญัติมีสมาชิกประกอบด้วยผู้ครองตำแหน่งขุนนางทั้งหมด, ผู้แทนประชาชนในจำนวนที่เท่ากัน, ผู้ว่าการฮาอะไปและวาวาอู, และสมาชิกในคณะรัญมนตรีอย่างน้อย 4 คน ที่ได้รับเลือกจากพระมหากษัตริย์ การที่จำนวนขุนนางเพิ่มขึ้นจาก 20 เป็น 30 ทำให้สภามีจำนวนสมาชิกมากถึง 70 คน การแก้ไขรัฐธรรมนูญในปี 1914 ทำให้เกิดการลดขนาดและที่นั่งในสภาลง หลักการที่กำหนดให้มีผู้แทนขุนนางและสามัญชนเท่ากันยังคงอยู่

ในเดือนเมษายน 2010 สภานิติบัญญัติตราข้อกฎหมายด้านการปฏิรูปการเมืองขึ้น โดยเพิ่มสมาชิกที่เป็นผู้แทนประชาชนจากเก้าเป็นสิบเจ็ดที่นั่ง โดยโตงาตาปูมี 10 ที่นั่ง วาวาอูมี 3 ที่นั่ง ฮาอะไปมี 2 ที่นั่ง ส่วนเออัวและโอโงนีอูอามีอย่างละ 1 ที่นั่ง การปฏิรูปในปี 2010 ยังส่งผลให้นายกรัฐมนตรีได้รับการเลือกจากสภาเป็นครั้งแรก ซึ่งต่างจากเดิมที่พระมหากษัตริย์สามารถแต่งตั้งนายกรัฐมนตรีได้ตามพระราชอัธยาศัย 

อาคารสภาอายุกว่าร้อยปีถล่มลงจากอิทธิพลของไซโคลนกีตา ซึ่งเป็นพายุหมุนเขตร้อนระดับ 4 ที่เข้ามาในวันที่ 12 และ 13 กุมภาพันธ์ 2018

## อ้างอิง

## แหล่งข้อมูลอื่น
* 

ต
ต
หมวดหมู่:การเมืองตองงา
อัฟเตอร์เดอะซอฟต์แวร์วอร์ส

***อัฟเตอร์เดอะซอฟต์แวร์วอร์ส*** () เป็นหนังสือเกี่ยวกับซอฟต์แวร์เสรีกับความสำคัญต่ออุตสาหกรรมคอมพิวเตอร์โดยคีธ เคอร์ติส โดยเฉพาะผลกระทบต่อไมโครซอฟท์และรูปแบบการพัฒนาซอฟต์แวร์จำกัดสิทธิ์

หนังสือนี้กล่าวถึงพลังของการทำงานร่วมกันและความเป็นไปได้ในการเข้าถึงพื้นฐานเหตุผลเดียวด้วยการแสดงตัวอย่างการทำงานร่วมกันในซอฟต์แวร์โอเพนซอร์ซที่ประสบความสำเร็จ เช่นลินุกซ์และวิกิพีเดีย

คีธ เคอร์ติส () เคยเข้าศึกษาในมหาวิทยาลัยมิชิแกน แต่พักการเรียนเพื่อไปทำงานเป็นโปรแกรมเมอร์ของไมโครซอฟท์หลังพบกับบิล เกตส์ใน ค.ศ. 1993 เขาทำงานที่นั่นเป็นเวลา 11 ปีแล้วลาออกเพราะรู้สึกเบื่อ

ต่อมาเขาเขียนและตีพิมพ์ *อัฟเตอร์เดอะซอฟต์แวร์วอร์ส* ด้วยตัวเองเพื่ออธิบายถึงความสามารถของซอฟต์แวร์แบบเสรีและโอเพนซอร์สและทำไมเขาเชื่อว่าลินุกซ์มีความเหนือกว่าระบบปฏิบัติการทุกประเภท

## อ้างอิง

## แหล่งข้อมูลอื่น
* 
* 

หมวดหมู่:หนังสือเกี่ยวกับซอฟต์แวร์เสรี
หมวดหมู่:ปรัชญาการพัฒนาซอฟต์แวร์
หมวดหมู่:ไมโครซอฟท์
หมวดหมู่:ผลงานเกี่ยวกับเศรษฐกิจสารสนเทศ
นากาซารี

**นากาซารี** () เป็นขนมชวาแบบดั้งเดิมอย่างหนึ่ง ทำมาจากแป้งข้าวเจ้า กะทิ และน้ำตาล สอดไส้ด้วยกล้วยฝานหนึ่งชิ้น แล้วนำไปนึ่ง

## ศัพทมูลวิทยา
*นากา* ในภาษาชวาแปลว่า "งูใหญ่; นาค" ซึ่งสื่อถึงงูเขียวที่นำความอุดมสมบูรณ์ลงมายังโลกตามตำนานชวาเก่า คำนี้มีที่มาจากภาษาสันสกฤต ส่วน *ซารี* หมายถึง "สวยงาม; อุดมสมบูรณ์; อดทน" หรือ "เมล็ดพันธุ์; ดอกไม้"

*นากาซารี* จึงแปลตรงตัวได้ว่า "เมล็ดพันธุ์ของนาค" หรือ "นาคที่สวยงาม" เนื่องจากนาคชวามักได้รับการพรรณนาว่าเป็นงูสีเขียว อาหารชนิดนี้จึงมีสีเขียวตามไปด้วย นอกจากนี้ คำว่า *นากาซารี* ยังหมายถึงต้นไม้ชนิดหนึ่งและลวดลายผ้าบาติกชนิดหนึ่ง

## ดูเพิ่ม
* รายชื่ออาหารนึ่ง
* อาหารชวา
* อาหารอินโดนีเซีย

## อ้างอิง

## แหล่งข้อมูลอื่น
* 

หมวดหมู่:ของหวานอินโดนีเซีย
หมวดหมู่:แป้งต้ม
หมวดหมู่:อาหารมังสวิรัติ
หมวดหมู่:อาหารจากกล้วย
หมวดหมู่:อาหารจากข้าว
หมวดหมู่:กูเว
หมวดหมู่:อาหารนึ่ง
โตมาช โซว์แช็ก

**โตมาช โซว์แช็ก** (; เกิดวันที่ 27 มกราคม ค.ศ. 1995) เป็นนักฟุตบอลชาวเช็กที่เล่นในตำแหน่งกองกลางตัวรับให้กับเวสต์แฮมยูไนเต็ดในพรีเมียร์ลีกและทีมชาติเช็กเกีย

## สโมสร
ซูเช็กเข้าร่วมทีมเยาวชนของสลาเวีย ปราก เมื่อตอนอายุ 10 ปี หลังจากย้ายมาจากสโมสรในบ้านเกิดอย่าง สโลวาน ฮัฟลิชกูฟ บรอด ซึ่งต่อมาสโมสรแห่งนี้ได้รับเงินส่วนแบ่งถึง 1.5 ล้านปอนด์จากการย้ายทีมของซูเช็กไปร่วมทีมเวสต์แฮมยูไนเต็ด ในปี 2020 ซึ่งเงินจำนวนนี้ครอบคลุมค่าใช้จ่ายในการดำเนินงานของสโมสรไปได้อีกสิบปีข้างหน้า

เมื่อวันที่ 29 มกราคม 2020 ซูเช็กได้เข้าร่วมทีมในพรีเมียร์ลีกอย่างเวสต์แฮมยูไนเต็ด ด้วยสัญญายืมตัวเบื้องต้นจนจบฤดูกาล 2019–20 พร้อมออปชันในการซื้อขาดถาวรในช่วงฤดูร้อน เวสต์แฮมประกาศเซ็นสัญญาคว้าตัวซูเช็กมาร่วมทีมแบบถาวรเมื่อวันที่ 24 กรกฎาคม 2020 ด้วยสัญญา 4 ปี ด้วยค่าตัวประมาณ 21 ล้านยูโร (19 ล้านปอนด์) ต่อมาในเดือนสิงหาคม 2020 เขาได้รับรางวัลลูกบอลทองคำของเช็ก

เมื่อวันที่ 1 มกราคม 2024 เขาได้เซ็นสัญญาฉบับใหม่กับสโมสรไปจนถึงปี 2027

## ทีมชาติ
ซูเช็กได้ลงเล่นครบทั้ง 3 นัดให้กับทีมชาติเช็กเกียรุ่นอายุไม่เกิน 21 ปี ในศึกชิงแชมป์แห่งชาติยุโรป ยู-21 ปี 2017 หลังจากเป็นตัวแทนของเช็กเกียในระดับเยาวชนมาหลายรุ่น ซูเช็กก็ได้ลงสนามเปิดตัวกับทีมชาติชุดใหญ่เมื่อวันที่ 15 พฤศจิกายน 2016 ในนัดกระชับมิตรที่พบกับเดนมาร์ก และเขาได้ลงเล่นในเกมอย่างเป็นทางการนัดแรกเมื่อวันที่ 10 มิถุนายน 2017 ในเกมที่เช็กเกียบุกไปเสมอนอร์เวย์ 1–1 ในศึกฟุตบอลโลก 2018 รอบคัดเลือก

เมื่อวันที่ 24 มีนาคม 2021 ซูเช็กทำแฮตทริกได้ในเกมที่เอาชนะเอสโตเนีย 6–2 ในศึกฟุตบอลโลก รอบคัดเลือก เขาเป็นหนึ่งในสมาชิกทีมชาติเช็กเกียชุดลุยศึกยูโร 2020 ซึ่งทีมต้องตกรอบก่อนรองชนะเลิศด้วยน้ำมือของเดนมาร์ก ภายหลังจบทัวร์นาเมนต์ดังกล่าว ซูเช็กได้รับการยืนยันให้เป็นกัปตันทีมคนใหม่ของเช็กเกีย ต่อจากวลาดิมีร์ ดาริดา ที่ประกาศอำลาทีมชาติไป

ในเดือนพฤษภาคม 2024 ซูเช็กมีชื่อเป็นหนึ่งในสมาชิกทีมชาติเช็กเกียสำหรับศึกยูโร 2024

ในฤดูกาล 2025 ซูเช็กมีชื่อติดทีมชาติเช็กเกียสำหรับการแข่งขันฟุตบอลโลก 2026 รอบคัดเลือก ในเกมที่พบกับโครเอเชียเมื่อวันที่ 9 มิถุนายน ซูเช็กทำประตูแรกของเขาในทัวร์นาเมนต์นี้ช่วยให้เช็กเกียตามตีเสมอเป็น 1-1 ก่อนที่ทีมของเขาจะพ่ายแพ้ไปในนัดนั้นด้วยสกอร์ 5-1 ประตูที่สองของซูเช็กในรอบคัดเลือกเกิดขึ้นในวันที่ 17 พฤศจิกายน โดยเป็นประตูที่ห้าจากทั้งหมดหกประตูที่ทีมทำได้ในเกมเอาชนะยิบรอลตาร์ 6-0 ท้ายที่สุดแล้วเช็กเกียจบอันดับที่สองในกลุ่มของพวกเขา ทำให้สามารถผ่านเข้าสู่การแข่งขันรอบคัดเขือกรอบที่สองได้สำเร็จ

## เกียรติประวัติ
### สโมสร
**สลาวิยาปราฮา**
* เช็กเฟิสต์ลีก: 2016–17, 2018–19
* เช็กคัพ: 2017–18, 2018–19

### รางวัลส่วนตัว
* นักฟุตบอลเช็กยอดเยี่ยมแห่งปี: 2019, 2020
* บอลทองคำเช็กเกีย: 2020

### ทีมชาติ
**เช็กเกีย**
* เหรียญทองแดง ไชนาคัพ: 2018

## อ้างอิง

## แหล่งข้อมูลอื่น
* Tomáš Souček international statistics
* 

หมวดหมู่:กองกลางฟุตบอล
หมวดหมู่:นักฟุตบอลชาวเช็ก
หมวดหมู่:นักฟุตบอลทีมชาติเช็กเกีย
หมวดหมู่:ผู้เล่นสโมสรกีฬาสลาวิยาปราฮา
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นในเช็กเฟิสต์ลีก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
ฟิกตอร์ โดนต์

**ฟิกตอร์ โยเซฟ เอาคึสต์ โดนต์** (; 20 พฤศจิกายน ค.ศ. 1841 – 30 พฤษภาคม ค.ศ. 1901) เป็นทนายความชาวเบลเยียมและนักนิติศาสตร์ประจำมหาวิทยาลัยเกนต์ เขาได้คิดค้นขั้นตอนวิธีโดนต์ซึ่งเขากล่าวถึงเป็นครั้งแรกใน ค.ศ. 1878 เพื่อจัดสรรที่นั่งแก่ผู้สมัครในการเลือกตั้งระบบสัดส่วนแบบบัญชีรายชื่อ

โดนต์เป็นผู้สนับสนุนที่มีอิทธิพลคนหนึ่งของการมีผู้แทนตามสัดส่วนในประเทศเบลเยียม เขาตีพิมพ์บทความหลายบทความว่าด้วยการเลือกตั้งระบบสัดส่วนและเป็นสมาชิกผู้ก่อตั้งสมาคมปฏิรูปเบลเยียมเพื่อการยอมรับการมีผู้แทนตามสัดส่วน () ใน ค.ศ. 1881 ตั้งแต่ ค.ศ. 1885 เขาดำรงตำแหน่งเป็นศาสตราจารย์สาขากฎหมายแพ่งและกฎหมายการคลังประจำมหาวิทยาลัยเกนต์ และใน ค.ศ. 1896 เขาได้รับเครื่องราชอิสริยาภรณ์เลออปอลชั้นเจ้าพนักงาน

## สิ่งพิมพ์
* *Question électorale. La représentation proportionnelle des partis*. Bruxelles, 1878.
* *Système pratique et raisonné de représentation proportionnelle*. Bruxelles, 1882.
* *Formule du minimum dans la représentation proportionnelle*. In Représentation proportionnelle -- Revue mensuelle 2, pages 117–130, 1883
* *Exposé du système pratique de représentation proportionnelle adopté par le Comité de l’Associaton Réformiste Belge*. Gand, 1885.

## อ้างอิง


## อ่านเพิ่ม
* 
* 
* 

หมวดหมู่:ทนายความชาวเฟลมิช
หมวดหมู่:อาจารย์มหาวิทยาลัยเกนต์
ไรส์ (เพลงของแกเบรียล)

"**ไรส์**" (อังกฤษ: Rise) คือเพลงของ แกเบรียล นักร้องหญิงชาวอังกฤษ  แต่งโดย แกเบรียล, ออลลี่ ดาโกส์ และ เฟอร์ดี้ อังเกอร์-ฮามิลตัน และโปรดิวซ์โดย จอนนี่ ดอลลาร์ เพื่อใช้บรรจุลงอัลบั้มชุดที่สามของเธอ ที่มีชื่อเดียวกัน *[[ไรส์]]* (พ.ศ. 2542) เพลงนี้มีความน่าสนใจตรงที่ได้รับอนุญาตให้ใช้แซมเพิลเพลงดังอย่าง "น็อคกินออนเฮเวนส์ดอร์" (อังกฤษ: Knockin' on Heaven's Door) (พ.ศ. 2516) ของ บ็อบ ดิลลัน ซึ่งเป็นเพลงประกอบภาพยนตร์ดราม่าตะวันตกของ แซม เพกคินพาห์ เรื่อง *Pat Garrett and Billy the Kid* (พ.ศ. 2516) ซึ่งดิลลันชอบเพลง "ไรส์" มาก เขาจึงอนุญาตให้ แกเบรียลใช้แซมเพิลเพลงได้ฟรี โดยเขาได้รับเครดิตเป็นผู้ร่วมแต่งเพลง แต่งคอร์ดและแซมเพิลเสียงร้องด้วย

เพลงนี้ถูกปล่อยออกมาเป็นซิงเกิลที่สองจากอัลบั้ม ซึ่งสามารถขึ้นอันดับ 1 บน ชาร์ตซิงเกิลของสหราชอาณาจักร เป็นเวลาสองสัปดาห์ในเดือนมกราคม พ.ศ. 2543 เพลงนี้จึงกลายเป็นเพลงที่สองของเธอที่ติดชาร์ตสูงสุด "ไรส์" ยังขึ้นสู่อันดับ 1 ในไอร์แลนด์และติดอันดับต้นๆในออสเตรีย, ไอซ์แลนด์, นอร์เวย์ และในนิวซีแลนด์ที่ขึ้นอันดับ 2 ในเดือนเมษายน และเดือนพฤษภาคม พ.ศ. 2543 และเป็นซิงเกิลขายดีอันดับ 3 ของนิวซีแลนด์ในปีนั้นด้วย

## มิวสิกวิดีโอ
มิวสิกวิดีโอ เพลง "ไรส์" เป็นภาพของแกเบรียลในฐานะผู้เข้าชมการแข่งขันชกมวย วิดีโอนี้กำกับโดย เควิน กอดลี่ และถ่ายทำช่วงฤดูหนาวในปี พ.ศ. 2542

## รายชื่อเพลง

## ชาร์ตและการรับรองยอดขาย

### ชาร์ตประจำสัปดาห์

### ชาร์ตสิ้นปี

### การรับรอง

## อ้างอิง

หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในชาร์ตซิงเกิลแห่งไอร์แลนด์
หมวดหมู่:ซิงเกิลในปี พ.ศ. 2543
หมวดหมู่:เพลงในปี พ.ศ. 2542
เจ้าหญิงนาเด็จดา เปตรอฟนาแห่งรัสเซีย

เจ้าหญิงนาเด็จดา เปตรอฟนาแห่งรัสเซีย () ประสูติเมื่อวันที่ 15 มีนาคม ค.ศ. 1898 ณ จักรวรรดิรัสเซีย เป็นพระธิดาพระองค์ที่ 3 และ 2 ใน แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผานทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา โดยช่วงก่อน สงครามโลกครั้งที่หนึ่ง พระองค์ทรงหมั้นหมายกับ เจ้าชายโอเลจ คอนสแตนนิโนวิชแห่งรัสเซีย ผู้เป็นพระราชปนัดดาใน จักรพรรดินิโคลัสที่ 1 แห่งรัสเซีย เช่นเดียวกับพระองค์ แต่แล้ว พระคู่หมั้น ก็ถูกลอบสังหารจนสิ้นพระชนม์ในสนามรบ ต่อมาพระองค์จึงได้เสกสมรสกับ เจ้าชายนิโคลัส ออโรวา เมื่อเดือนเมษายน ค.ศ. 1917 ณ แหลมไครเมีย ทั้งสองมีพระบุตรคือ 
#เจ้าหญิงอิรินา นิโคลาเวฟนา ออโรวา
#เจ้าชายซาเนีย นิโคเลฟนา ออโรวา

โดยทั้ง 2 เป็นพระราชวงศ์แห่งรัสเซียที่ได้รับผลกระทบจากการปฏิวัติรัสเซีย จนต้องเสด็จทางเรือด้วยความยากลำบาก ซึ่งพระธิดาของพระองค์ เป็นผู้โดยสารในเรือที่มีพระชันษาน้อยที่สุด โดยพระชนม์ชีพของครอบครัวพระองค์นั้น เริ่มต้นที่ ประเทศฝรั่งเศส และเป็นบั้นปลายพระชนม์ชีพของพระองค์ พระองค์สิ้นพระชนม์ลงเมื่อวันที่ 21 เมษายน ค.ศ. 1988 พระชันษาได้ 90 ปี

หมวดหมู่:เจ้าหญิงรัสเซีย
หมวดหมู่:ราชวงศ์โรมานอฟ
เจ้าหญิงโซเฟีย เปตรอฟนาแห่งรัสเซีย

เจ้าหญิงโซเฟีย เปตรอฟนาแห่งรัสเซีย () ประสูติเมื่อวันที่ 3 มีนาคม ค.ศ. 1898 ณ จักรวรรดิรัสเซีย เป็นพระธิดาพระองค์สุดท้อง แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผ่านทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา และเป็นพระขนิษฐาฝาแฝดใน เจ้าหญิงนาเด็จดา เปตรอฟนาแห่งรัสเซีย โดยพระองค์สิ้นพระชนม์หลังจากประสูติได้ไม่นาน โดยพระศพของพระองค์ถูกฝังในเคียฟ ประเทศยูเครน

หมวดหมู่:เจ้าหญิงรัสเซีย
หมวดหมู่:ราชวงศ์โรมานอฟ
อัลมินยา

**อัลมินยา** () เป็นเมืองหลักในเขตผู้ว่าการอัลมินยาในอียิปต์ตอนบน ตั้งอยู่บนฝั่งตะวันตกของแม่น้ำไนล์ ห่างจากไคโรไปทางทิศใต้ประมาณ 245 กิโลเมตร (152 ไมล์) ชื่อเมืองมาจากชื่อในภาษาอียิปต์โบราณว่า *เม็นอัตคูฟู* (Men'at Khufu) แปลว่า เมืองพยาบาลแห่งคูฟู โดยเชื่อมโยงกับฟาโรห์คูฟูหรือคีออปส์ ผู้สร้างพีระมิดใหญ่ที่กีซา

## ศัพทมูลวิทยา

ชื่อ *อัลมินยา* อาจมาจากชื่อเมืองในภาษาคอปติกว่า *Tmoone* และในภาษาถิ่นโบฮาริกว่า *Thmonē* แปลว่า "ที่อยู่อาศัย" เพื่อสื่อถึงอารามเก่าแห่งหนึ่งในบริเวณนี้ ส่วนคนท้องถิ่นขนานนามเมืองนี้ว่าเป็น "เจ้าสาวแห่งอียิปต์ตอนบน" เพื่อสื่อถึงทำเลที่ตั้งทางยุทธศาสตร์ของเมืองในอียิปต์ตอนกลาง ในฐานะจุดเชื่อมโยงสำคัญระหว่างตอนเหนือกับตอนใต้ของอียิปต์ อัลมินยาเป็นหนึ่งในเมืองที่มีชาวคริสต์นิกายคอปติกมากที่สุดของประเทศ (ประมาณครึ่งหนึ่งของประชากร)

## ภูมิอากาศ
การแบ่งเขตภูมิอากาศแบบเคิพเพินจัดให้ภูมิอากาศของเมืองอยู่ในภูมิอากาศแบบทะเลทรายเขตร้อน (BWh) ในช่วงฤดูร้าน อุณหภูมิอาจสูงขึ้นถึง  ส่วนฤดูหนาวอุณหภูมิอาจลดลงต่ำกว่า  ในเวลากลางคืน ปริมาณฝนรายปีเฉลี่ยที่อัลมินยาอยู่ที่ 

ข้อมูลอีกอันที่มีค่าเฉลี่ยต่างกัน

## อ้างอิง

## แหล่งข้อมูลอื่น

* Google Aerial Map of Minya
อาลี ข่าน ซัมซูดิน

**อาลี ข่าน ซัมซูดิน** (; 3 มกราคม ค.ศ. 1958 – 1 ธันวาคม ค.ศ. 2006 ที่กัวลาลัมเปอร์) รู้จักกันในประเทศมาเลเซียว่า "ราชางู" เขาได้รับตำแหน่งนี้หลังอยู่ร่วมกับงูเห่า 400 ตัว เป็นเวลา 12 ชั่วโมงต่อวัน เป็นเวลา 40 วัน ในห้องเล็กในช่วงต้นคริสต์ทศวรรษ 1990 เขายังได้ตำแหน่ง "ราชาแมงป่อง" หลังประสบความสำเร็จจากการอยู่ในตู้กระจกกับแมงป่อง 6,000 ตัว เป็นเวลา 21 วัน จึงได้รับการบันทึกในบันทึกสถิติโลกกินเนสส์ประจำ ค.ศ. 1998

เขาเคยให้การอุปถัมภ์แก่นูร์ มาเลนา ฮัซซัน (Nur Malena Hassan) ผู้ทำการแสดงผาดโผนทำลายสถิติของเธอสำเร็จแล้วสองครั้ง และตอนนี้รู้จักกันในฉายา "ราชินีแมงป่อง"

## เสียชีวิต
อาลี ข่าน เสียชีวิตในวันที่ 1 ธันวาคม ค.ศ. 2006 หลังถูกงูจงอางกัด คงเหลือเพียงภรรยาสองคนและลูกห้าคน

## อ้างอิง

หมวดหมู่:ชาวมาเลเซียเชื้อสายมลายู
หมวดหมู่:เสียชีวิตจากการถูกงูกัด
หมวดหมู่:การเสียชีวิตจากอุบัติเหตุในประเทศมาเลเซีย
บูร์โซล

**บูร์โซล** () เป็นนิคมชนบทแห่งหนึ่งในเมืองสลาฟโกรอด ดินแดนอัลไต ประเทศรัสเซีย ใน ค.ศ. 2013 นิคมนี้มีประชากร 654 คน

## อ้างอิง
เฉวียนกั๋วชานเหออีเพี่ยนหง

**เฉวียนกั๋วชานเหออีเพี่ยนหง** () หรือชื่อแปล **ทั้งประเทศเป็นสีแดง** () เป็นดวงตราไปรษณียากรจีนที่ปล่อยออกมาเมื่อ 24 พฤศจิกายน 1968 ที่มีปัญหาในการออกแบบ ดวงตราไปรษณียากรนี้ประกอบด้วยภาพของแผนที่ประเทศจีนพร้อมด้วยตัวหนังสือภาษาจีนที่แปลว่า "ทั้งประเทศเป็นสีแดง" และมีภาพแรงงาน ชาวนา และทหาร ยืนชู*[[คติพจน์จากประธานเหมา เจ๋อตง|สมุดปกแดง]]*อยู่ใต้แผนที่ แต่ในแผนที่มีส่วนของเกาะไต้หวันที่ไม่ได้ระบายเป็นสีแดง มูลค่าหน้าดวงตราไปรษณียากรอยู่ที่ 8 *[[renminbi|เฟิน]]*

เหตุผลที่ไต้หวันไม่ได้ถูกระบายเป็นสีแดงในดวงตราไปรษณียากร เนื่องจากในขณะที่ตีพิมพ์นั้น ไต้หวันอยู่ภายใต้การปกครองของสาธารณรัฐจีน ไม่ใช่สาธารณรัฐประชาชนจีน (ในปัจจุบันก็ยังคงเป็นเช่นนี้อยู่) โดยทางการจีนให้เหตุผลในการยึดคืนดวงตราไปรษณียากรทั้งหมดว่า ในแผนที่นี้ไม่มีหมู่เกาะสแปรตลีกับหมู่เกาะแพราเซล รวมถึงพรมแดนที่ติดกับประเทศมองโกเลีย ภูฏาน และพม่า วาดออกมาไม่ถูกต้อง ในขณะที่ดวงตราไปรษณียากรกระจายออกไปได้ไม่ถึงครึ่งวัน บรรณาธิการของไซโนแมปส์เพรสก็เห็นปัญหาตรงแผนที่ของไต้หวัน และได้รายงานต่อกระทรวงอุตสาหกรรมและเทคโนโลยีสารสนเทศ มีผลให้ที่ทำการไปรษณีย์ทั่วประเทศถูกสั่งให้หยุดจำหน่ายและต้องส่งคืนดวงตราไปรษณียากรทั้งหมด โดยมีจำนวนน้อยเท่านั้นที่อยู่ในมือของนักสะสม ผู้ออกแบบ วั่น เหวย์เชิง ได้ให้สัมภาษณ์กับ AFP ว่า "ผมกังวลอยู่นานเลยว่าผมจะติดคุกหรือเปล่า"

ปัจจุบันดวงตราไปรษณียากรนี้จัดว่าหายาก โดยมีชิ้นหนึ่งที่ขายไปในปี 2009 ด้วยมูลค่า 3.68 ล้านดอลลาร์ฮ่องกง (475,000 ดอลลาร์สหรัฐ)

## อ้างอิง

หมวดหมู่:การปฏิวัติทางวัฒนธรรม
หมวดหมู่:ผลงานในปี พ.ศ. 2511
หมวดหมู่:แสตมป์จีน
อับบาส อิบน์ ฟิรนาส

**อะบูลกอซิม อับบาส อิบน์ ฟิรนาส อิบน์ วัรดาส อัตตากุรุนนี** (; ประมาณ ค.ศ. 809/810 – 887) รู้จักกันในชื่อ **อับบาส อิบน์ ฟิรนาส** () หรือชื่อที่แปลงเป็นภาษาละตินว่า **อาร์แม็น ฟีร์มัน** () เป็นผู้รู้รอบด้านชาวอัลอันดะลุส มีรายงานว่าเขาได้ทดลองการบินรูปแบบใดรูปแบบหนึ่ง 

## ต้นกำเนิด
เขาเกิดที่รอนดาในจังหวัดตากูรุนนาจากพ่อแม่ชาวเบอร์เบอร์ และอาศัยอยู่ที่กอร์โดบา

## ผลงาน
อับบาส อิบน์ ฟิรนาสได้คิดค้นวิธีการผลิตแก้วไร้สีแบบหนึ่ง ประดิษฐ์แผนที่ทรงกลมบนระนาบ (planisphere) ที่ทำจากแก้วหลายแบบ ทำเลนส์ที่ใช้แก้ไขสายตา ("reading stone") สร้างสิ่งที่สามารถจำลองการเคลื่อนที่ของดาวเคราะห์และดวงดาว และพัฒนาวิธีการตัดผลึกหินซึ่งทำให้สเปนไม่ต้องส่งควอตซ์ออกไปตัดที่อียิปต์ เขานำ *[[ซีญุสซินด์ฮินด์|ซินด์ฮินด์]]* เข้าสู่อัลอันดะลุส ซึ่งมีอิทธิพลสำคัญต่อดาราศาสตร์ในยุโรป เขายังเป็นคนออกแบบอัลมะกอตา (นาฬิกาน้ำ) ด้วย

## อ้างอิง

## ข้อมูล
* J. Vernet, *Abbas Ibn Firnas. Dictionary of Scientific Biography* (C.C. Gilespie, ed.) Vol. I, New York: Charles Scribner's Sons, 1970–1980. pg. 5.
*Lynn Townsend White Jr. (Spring, 1961). "Eilmer of Malmesbury, an Eleventh Century Aviator: A Case Study of Technological Innovation, Its Context and Tradition", *Technology and Culture* **2** (2), p.&nbsp;97–111 [100f.], .
* Salim T.S. Al-Hassani (ed.), Elisabeth Woodcock (au.), and Rabah Saoud (au.). 2006. *1001 Inventions. Muslim Heritage in Our World*. Manchester: Foundation for Science, Technology and Civilisation. See pages 308–313. ()

## อ่านเพิ่ม
*

หมวดหมู่:บุคคลที่เกิดในคริสต์ศตวรรษที่ 9
หมวดหมู่:นักเล่นแปรธาตุในยุคทองของอิสลาม
หมวดหมู่:ผู้บุกเบิกการบิน
หมวดหมู่:นักประดิษฐ์ในยุคทองของอิสลาม
หมวดหมู่:เทคโนโลยีอิสลาม
หมวดหมู่:นักประดิษฐ์ชาวมุสลิม
หมวดหมู่:บุคคลจากรอนดา
ยูตะ วากิโมโตะ

**ยูตะ วากิโมโตะ** () เป็นนักกีฬาจักรยานลู่และจักรยานถนนชาวญี่ปุ่น 

ในปี ค.ศ. 2014 ยูตะ วากิโมโตะได้เข้าร่วมแข่งขันจักรยานชิงแชมป์เอเชีย 2014 ที่ อัสตานา ประเทศคาซัคสถาน เขาได้รับรางวัลเหรียญทองจากการแข่งขันประเภทเครินและเหรียญเงินในประเภทไทม์ไทรอัล 1 กม. และในการแข่งขันเอเชียนเกมส์ 2014 วากิโมโตะจบอันดับที่ 4 ในประเภทเคริน

นอกจากนี้ในประเภทเครินนั้น วากิโมโตะยังได้คะแนนรวมเป็นอันดับสองในการแข่งขันจักรยานลู่เวิลด์คัพ 2015–16 ต่อมาในการแข่งขันจักรยานลู่ชิงแชมป์โลก 2018 ที่ ลอนดอน สหราชอาณาจักร เขาจบอันดับที่ 5 ในประเภทเคริน และในปีเดียวกันนั้นเขาได้เข้าแข่งขันโอลิมปิกฤดูร้อน 2016 ที่ รีโอเดจาเนโร ซึ่งเขาจบอันดับที่ 13

วากิโมโตะได้รับรางวัลเหรียญทองจากการแข่งขันจักรยานชิงแชมป์เอเชีย ปี 2017, 2019 และ 2020 ในการแข่งขันประเภทเคริน และเขาได้รับรางวัลเหรียญเงินในประเภทเครินจากการแข่งขันจักรยานลู่ชิงแชมป์โลก 2020 ที่ เบอร์ลิน, ประเทศเยอรมนี ในปี 2021 เขาได้ลงแข่งขันในกีฬาโอลิมปิกที่โตเกียว เขาจบอันดับที่ 7 ในการแข่งขันประเภทเคริน และอันดับที่ 9 ในประเภทสปรินต์

## เกียรติประวัติ
;2018
* 15px เวิลด์คัพ ใน แซ็ง-เกียงแต็ง-อ็อง-อีฟว์ลีน - เคริน

;2019
* 15px ชิงแชมป์เอเชีย - เคริน

;2019/20
* 15px ชิงแชมป์เอเชีย - เคริน
* 15px ชิงแชมป์เอเชีย - สปรินต์

;2020
* 15px ชิงแชมป์โลก - เคริน

## อ้างอิง

## แหล่งข้อมูลอื่น

*

หมวดหมู่:นักจักรยานชาวญี่ปุ่น
หมวดหมู่:บุคคลจากฟูกูอิ
หมวดหมู่:นักจักรยานในโอลิมปิกฤดูร้อน 2016
หมวดหมู่:นักจักรยานในโอลิมปิกฤดูร้อน 2020
แอร์แดคอน

**แอร์แดคอน** () เป็นเมืองและเมืองหลักในเทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 16,212 คนใน 3,534 ครัวเรือน

## ประวัติ
เมืองนี้ถูกฝังในหิมะโดยมีผู้เสียชีวิตหลายคนในช่วงพายุหิมะในประเทศอิหร่าน ค.ศ. 1972

## อ้างอิง

## แหล่งข้อมูลอื่น

หมวดหมู่:สถานที่ที่มีประชากรในเทศมณฑลเซพีดอน
หมวดหมู่:เมืองในประเทศอิหร่าน
ฟุตบอลทีมชาติเกาหลี

**ฟุตบอลทีมชาติเกาหลี** อาจหมายถึง
* ฟุตบอลทีมชาติเกาหลีใต้
** ฟุตบอลหญิงทีมชาติเกาหลีใต้
* ฟุตบอลทีมชาติเกาหลีเหนือ
** ฟุตบอลหญิงทีมชาติเกาหลีเหนือ
* ฟุตบอลทีมรวมเกาหลี
* อเมริกันฟุตบอลทีมชาติเกาหลีใต้
กีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ บุคคลชาย

**การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ บุคคลชาย** เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 24-28 กรกฎาคม พ.ศ. 2564 ที่ศูนย์ยิมนาสติกอาริอาเกะ ครั้งนี้จัดการแข่งขันกีฬายิมนาสติกในโอลิมปิกเป็นครั้งที่ 24 ในโอลิมปิกฤดูร้อน

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬายิมนาสติกในโอลิมปิกฤดูร้อน
ทรับซอน

**ทรับซอน** (, ; ) หรือที่ในอดีตเรียกเป็นภาษาอังกฤษว่า **เทรบิซอนด์** ()  เป็นเมืองที่ตั้งอยู่บนชายฝั่งทะเลดำ ทางตะวันออกเฉียงเหนือของประเทศตุรกี และเป็นเมืองหลักของจังหวัดทรับซอน ตามประวัติศาสตร์ ทรับซอนตั้งอยู่บนเส้นทางสายไหม ซึ่งได้กลายเป็นแหล่งหลอมรวมของหลายศาสนา ภาษาและวัฒนธรรมที่มีอยู่มาช้านานหลายชั่วศตวรรษ และเป็นประตูการค้าที่นำไปสู่เปอร์เซีย ทางตะวันออกเฉียงใต้ และคอเคซัส ทางตะวันออกเฉียงเหนือ พ่อค้าชาวเวนิส และชาวเจนัว ได้มาแวะชม และค้าขายในเมืองทรับซอน ในช่วงยุคกลาง รวมทั้งขายผ้าไหม ผ้าลินิน และผ้าขนสัตว์
สาธารณรัฐทั้งสองมีอาณานิคมเกี่ยวกับการค้าอยู่ภายในเมือง - เลออนคาสตรอน และ"ปราสาทเวนิส" ในอดีต มีบทบาทเกี่ยวกับทรับซอน ที่คล้ายคลึงกับที่ กาลาตา ที่มีบทบาทเกี่ยวกับคอนสแตนติโนเปิล (ในปัจจุบันนี้คืออิสตันบูล) ทรับซอนกลายเป็นรากฐานของหลากหลายรัฐ ภายใต้ประวัติศาสตร์อันยาวนาน และเคยเป็นเมืองหลวงของจักรวรรดิเทรบิซอนด์ ระหว่าง ค.ศ. 1204 ถึง ค.ศ. 1461 ในสมัยใหม่ช่วงตอนต้น ทรับซอนได้กลับมามีบทบาทอีกครั้งหนึ่ง เนื่องจากท่าเรือได้มีความสำคัญ จึงกลายเป็นศูนย์รวมการค้าไปยังเปอร์เซียและคอเคซัส

## ภูมิอากาศ

## อ้างอิง

## หนังสืออ่านเพิ่ม
* 
* 
* 

## แหล่งข้อมูลอื่น

* Trabzon Travel Guide
* Governorship of Trabzon
* Photos of Trabzon city 
* History of Trabzon in Karalahana.com

หมวดหมู่:โบราณสถานกรีกในประเทศตุรกี
หมวดหมู่:เมืองหลวงของรัฐสิ้นสภาพ
หมวดหมู่:เมืองในประเทศตุรกี
เฮียบี

**เฮียบี** () เป็นเขตเมืองและที่ตั้งของเทศบาลเฮียบีในเทศมณฑลอุปซอลา ประเทศสวีเดน ใน ค.ศ. 2010 ตัวเมืองมีประชากร 2,550 คน

## อ้างอิง
แซ็งต์-กอลงบ์-เดอ-แปอีร์

**แซ็งต์-กอลงบ์-เดอ-แปอีร์** (; ) เป็นอดีตเทศบาลในจังหวัดลอแซร์ในภาคใต้ของประเทศฝรั่งเศส ในวันที่ 1 มกราคม ค.ศ. 2017 เทศบาลนี้ถูกรวมเข้ากับแปอีร็องโนบรัก เทศบาลใหม่ ใน ค.ศ. 2017 อดีตเทศบาลนี้มีประชากร 190 คน

## อ้างอิง
* INSEE commune file
วัดโคก (จังหวัดเพชรบุรี)

**วัดโคก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองกระแชง อำเภอเมืองเพชรบุรี จังหวัดเพชรบุรี มีที่ดินตั้งวัดมีเนื้อที่ 14 ไร่ 80 ตารางวา มีทีธรณีสงฆ์ จำนวน 2 แปลง เนื้อที่ 13 ไร่ 3 งาน 40 ตารางวา

วัดโคกตั้งเมื่อ พ.ศ. 2170  คำว่าโคก คือทางด้านทิศตะวันออกของวัดมีแม่น้ำคลองกระแชงไหลผ่าน น้ำจะท่วมวัดที่ตั้งอยู่ริมแม่น้ำ แต่น้ำไม่ท่วมวัดโคก เพราะเป็นที่สูง ผู้สร้างจึงให้ชื่อว่า "วัดโคก" อุโบสถหลังเก่าน่าจะสร้างในสมัยอยุธยา อุโบสถหลังนี้ได้ทำการบูรณะซ่อมแซมมาหลายครั้งแล้ว จนกระทั่งในสมัยพระอธิการลำไย ปทีโป เป็นเจ้าอาวาส ได้ทำการก่อสร้างอุโบสถหลังใหม่แทนหลังเก่าและได้ประกอบพิธีผูกพัทธสีมา เมื่อวันที่ 10 เมษายน พ.ศ. 2518 โดยได้รับความอุปถัมภ์จากหลวงจบกระบวนยุทธ และคุณหญิงจงกล กิตติขจร ได้รับพระราชทานวิสุงคามสีมาเมื่อวันที่ 16 พฤศจิกายน พ.ศ. 2515 เขตวิสุงคามสีมา กว้าง 20 เมตร ยาว 40 เมตร และมีศูนย์พัฒนาเด็กเล็กเทศบาลเมืองเพชรบุรี ตั้งอยู่ในบริเวณวัด

อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 18 เมตร สร้างเมื่อ พ.ศ. 2515 เป็นอาคารคอนกรีตเสริมเหล็ก ศาลาการเปรียญ กว้าง 18 เมตร ยาว 30.50 เมตร สร้างเมื่อ พ.ศ. 2542 เป็นอาคารทรงไทย 2 ชั้น หอสวดมนต์ กว้าง 10 เมตร ยาว 20 เมตร กุฏิสงฆ์ จำนวน 6 หลัง เป็นอาคารไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก นอกจากนี้มี โรงครัว 1 หลัง สร้างเมื่อ พ.ศ. 2539 ปูชนียวัตถุ มีพระประธานประจำอุโบสถ ขนาดหน้าตักกว้าง 1.75 เมตร สูง 2 เมตร สร้างเมื่อ พ.ศ.2515 ผู้สร้างคือ คุณแม่ทวี ทัศพันธ์ พระยืนปางห้ามญาติ สูง 1.30 เมตร สมัยอยุธยาตอนปลาย จำนวน 2 องค์ นายเขลง นางยิ้ม ดีฉ่ำ สร้างเมื่อ พ.ศ. 2515 พระพุทธรูปปางสมาธิ หน้าตักกว้าง 10 นิ้ว สูง 19 นิ้ว นายเขลง นางยิ้ม ดีฉ่ำ สร้างเมื่อ พ.ศ. 2515 และพระพุทธรูปปางมารวิชัย หน้าตักกว้าง 10 นิ้ว สูง 19 นิ้ว นายเขลง นางยิ้ม ดีฉ่ำ สร้างถวายเมื่อ พ.ศ. 2470

## รายนามเจ้าอาวาส
*พระตั้ว 
*พระทิม
*พระเปี่ยม พ.ศ. 2487–2488
*พระน้อย พ.ศ. 2489–2513 
*พระครูประทีปพัชรคุณ พ.ศ. 2514–2537
*พระใบฎีกายิ่ง ธมมปาโล พ.ศ. 2538 –
*พระครูวินัยธรสะพรั่ง สุธญาโณ พ.ศ 2564
*พระมหาวรพต คัมพีรปัญโย พ.ศ  2564 

## อ้างอิง

โคก
หมวดหมู่:โบราณสถานในจังหวัดเพชรบุรี
พระมาลัย

**พระมาลัย** หรือ **พระมาลิยเทวะ**  (; ) เป็นพระภิกษุที่เชื่อว่าอาศัยอยู่ที่ประเทศศรีลังกาในศตวรรษที่ 2 ก่อนคริสตกาล และได้บรรลุนิพพาน

ตามคัมภีร์มหาวงศ์ พระมาลัยเป็นพระอรหันต์อภิญญาลาภี (Abigngnalabhi: ) รูปสุดท้ายที่เป็นที่รู้จักในประเทศศรีลังกา และศาสนาพุทธในประเทศศรีลังกาเริ่มเสื่อมลงหลังสมัยนี้ ตำนานกล่าวว่า ท่านนำพระพุทธรูป 4 องค์จากอินเดียมาที่ศรีลังกา

ห้องทำสมาธิของท่านอาจพบได้ที่อารันกาเล (Arankale)
และที่อยู่อาศัยของท่านอยู่ที่คูหารามัย (Guharamaya)

## ดูเพิ่ม
* วิทยาลัยมาลิยเทวะ
* วิทยาลัยสตรีมาลิยเทวะ
* พระมาลัยคำหลวง

## อ้างอิง

หมวดหมู่:พระอรหันต์
หมวดหมู่:ภิกษุชาวศรีลังกา
จังหวัดของประเทศเติร์กเมนิสถาน

ประเทศเติร์กเมนิสถานแบ่งออกเป็น 5 จังหวัด () และ 1 เมืองหลวง () ได้แก่ จังหวัดอาฮัล, บัลกัน, ดาโชกุซ, เลบัป และมารือ บวกเมืองหลวงอาชกาบัต แต่ละจังหวัดแบ่งออกเป็นอำเภอ ณ วันที่ 1 มกราคม ค.ศ. 2020 ประเทศเติร์กเมนิสถานประกอบด้วย 43 อำเภอ (), 51 นคร () ซึ่งรวมถึง 11 นครที่มีสถานะอำเภอ (), 62 เมือง (), 504 สภาชนบท (หน่วยเทศบาลชนบท; ) และ 1,717 หมู่บ้าน (นิคมชนบท; )

## เมืองหลวง

เมืองหลวงของประเทศเติร์กเมนิสถานคืออาชกาบัต ซึ่งเป็นหน่วยการปกครองและหน่วยดินแดนที่มีหน่วยงานบริหารอย่างจังหวัด
*ดูเพิ่ม* Map of the Boroughs of Ashgabat

ณ วันที่ 5 มกราคม ค.ศ. 2018 อาชกาบัตแบ่งออกเป็น 4 เขต () แต่ละเขตปกครองโดยนายกเขตที่ประธานาธิบดีเป็นผู้แต่งตั้ง ():

# เขตบักตึยาร์ลัก (เดิมคือเขตประธานาธิบดีนือยาซอว์และเขตเลนิน รวมเขตรูฮาบัตเดิม)
# เขตเบอร์การาร์ลึก (เดิมคือเขตอาซัตลึกและเขตโซเวตสกีย์)
# เขตบืซเมยิน (เดิมคือเขตอาบาดัน รวมเขตอาร์ชาบิลและเขตชันดึบิลเดิม)
# เขตเกอเป็ตดัก (เดิมคือเขตโปรเลตาร์สกีย์)

นี่เป็นการลดจำนวนเขตจากในอดีต โดยเขตอาร์ชาบิลและเขตชันดึบิลถูกยุบรวมกันในวันที่ 4 กุมภาพันธ์ ค.ศ. 2015 และมีเขตใหม่ชื่อว่าอาร์ชาบิล ซึ่งต่อมาถูกเปลี่ยนชื่อเป็นบืซเมยินในเดือนมกราคม ค.ศ. 2018 ในขณะนั้นเขตอาบาดันแห่งอาชกาบัตซึ่งจัดตั้งขึ้นใน ค.ศ. 2013 จากการผนวกเมืองอาบาดันเข้ากับหมู่บ้านรอบ ๆ ถึงทางใต้ของอาบาดัน ถูกยุบและโอนพื้นที่ไปรวมกับเขตบืซเมยินที่เปลี่ยนชื่อใหม่ เขตรูฮาบัตเดิมถูกยุบในเวลาเดียวกันและโดยโอนพื้นที่ไปรวมกับเขตบักตึยาร์ลึก

ในวันที่ 15 มิถุนายน ค.ศ. 2020 กูร์บันกูลือ เบร์ดือมูฮาเมดอว์ ประธานาธิบดีเติร์กเมนิสถาน ประกาศเจตนารมณ์ในการจัดตั้งเขตที่ห้าของอาชกาบัตซึ่งจะมีชื่อว่า เขตอัลตึน โดยมีศูนย์กลางอยู่บริเวณสถานตากอากาศใหม่ริมฝั่งอ่างเก็บน้ำกูร์ตลือซึ่งเปลี่ยนชื่อเป็น "ทะเลสาบทอง" () เมื่อไม่นานมานี้

## รายชื่อจังหวัด

ตามมาตรา 80–81 แห่งรัฐธรรมนูญเติร์กเมนิสถาน ประธานาธิบดีเติร์กเมนิสถานเป็นผู้แต่งตั้งหัวหน้าจังหวัด (; "ผู้นำ")

## ดูเพิ่ม
*อำเภอของประเทศเติร์กเมนิสถาน
*ISO 3166-2:TM

## อ้างอิง


หมวดหมู่:เขตการปกครองของประเทศเติร์กเมนิสถาน
เติร์กเมนิสถาน 1
เติร์กเมนิสถาน 1
จังหวัด, เติร์กเมนิสถาน
อุตตราคณภพัน

**อุตตราคณภพัน** (; Uttara Ganabhaban) หรือ **พระราชวังทิฆาปติยา** () เป็นพระราชวังเก่าแก่ตั้งอยู่ในอำเภอนาตอร์ ภาคราชชาฮี ประเทศบังกลาเทศ เป็นอดีตที่พำนักของทิฆาปติยาราช วังนี้เป็นตัวอย่างชิ้นเอกของชมิดาร์บารี (บ้านคันทรี) ในปัจจุบันที่นี่เป็นที่พำนักหลักในภาคเหนือสำหรับนายกรัฐมนตรีแห่งประเทศบังกลาเทศ รวมถึงใช้ในการต้อนรับอาคันตุกะของรัฐ

ภายในยังเป็นที่ตั้งของพิพิธภัณฑ์อุตตราคณภพัน ซึ่งตั้งขึ้นเมื่อ 9 มีนาคม 2018 มีของสะสมอยู่อย่างน้อยหนึ่งร้อยชิ้นจากในพื้นที่ของอาคาร 

## อ้างอิง
ชาวยิวแห่งซันนีกันโดร

thumb|150px|โดนาโต มันดูซีโอ
thumb|150px|ศาลาธรรมสโกลาโนวาในตรานี ศาสนสถานของชาวยิวซันนีกันโดร
**ชาวยิวแห่งซันนีกันโดร** หรือ **ชาวยิวซันนีกันโดร** เป็นชุมชนผู้เปลี่ยนศาสนาขนาดน้อยในเมืองซันนีกันโดรการ์กานีโก ประเทศอิตาลี พวกเขานับถือศาสนายูดาห์ หากแต่สืบเชื้อสายพื้นเมืองและไม่มีเชื้อสายยิวเลย จอห์น เอ. เดวิส ศาสตราจารย์ประวัติศาสตร์อิตาลี มหาวิทยาลัยคอนเนตทิคัต กล่าวว่า "ชาวยิวแห่งซันนีกันโดรเป็นชนในยุโรปยุคปัจจุบันกลุ่มเดียวที่เปลี่ยนไปนับถือศาสนายูดาห์"

## ประวัติ
ปลายคริสต์ทศวรรษ 1920 ชาวเมืองซันนีกันโดรการ์กานีโก () เริ่มทิ้งศาสนาคริสต์นิกายโรมันคาทอลิกและไปเข้ารีตศาสนายูดาห์ตามโดนาโต มันดูซีโอ (, ค.ศ. 1885-1948) อดีตทหารผ่านศึกช่วงสงครามโลกครั้งที่หนึ่ง โดยได้แรงบันดาลใจจากคัมภีร์ไบเบิล โดนาโตเป็นบุตรของจูเซปเป มันดูซีโอ () กับกอนเกตตา ฟรัสการีอา () เกษตรกรคริสตังผู้ยากจนในเมืองซันนีกันโดร เพราะความยากไร้นี้เองทำให้โดนาโตไม่ได้เข้าโรงเรียน แต่เขาเริ่มต้นอ่านและเขียนในช่วงสงครามโลกครั้งที่หนึ่งเมื่อเข้ารับการรักษาในโรงพยาบาลทหารเมืองปีซา หลังสิ้นสงครามโลกครั้งที่หนึ่ง เขาอ่านหนังสือเรื่องศาสนา และวรรณคดีอิตาลีด้วยตนเองจนแตกฉาน และกลายเป็นหมอพื้นบ้าน นอกจากนี้เขาเคยพบปะกับชาวโปรเตสแตนต์ (ทั้งกลุ่มเพนเทคอสต์และแอดเวนทิตส์) ใกล้บ้านเกิดของเขา

กระทั่ง ค.ศ. 1930 เขาอ่านพระคัมภีร์และอ้างว่าตนเกิดนิมิต หลังจากนั้นก็ละจากศาสนาคริสต์นิกายโรมันคาทอลิก และเผยแผ่ข้อความของเขาแก่ชาวบ้านในซันนีกันโดร ชี้ชวนให้พวกเขาปฏิบัติตนตามกฎของโมเสส และปฏิบัติตนอย่างธรรมเนียมยิว หลังจากนั้นไม่นาน เพื่อนบ้านจำนวนหลายสิบคนเปลี่ยนศาสนาตามเขา รวมกันเป็นกลุ่มชาวยิวสะบาโตขนาดเล็ก ๆ ต่อมาโดนาโตติดต่อไปยังหัวหน้ารับบีแห่งชุมชนยิวในโรม ให้มาเปลี่ยนศาสนิกชนใหม่นี้เข้านิกายออร์ทอดอกซ์ ครั้น ค.ศ. 1949 ชาวยิวในซันนีกันโดรส่วนใหญ่อพยพไปประเทศอิสราเอล โดยมากตั้งรกรากในเมืองบีร์ยา ()  และซาเฟด () ปัจจุบันชาวยิวซันนีกันโดรที่หลงเหลืออยู่เข้านมัสการพระเจ้าที่ศาลาธรรมสโกลาโนวา () เมืองตรานี () แคว้นปุลยา

## อ้างอิง

## เอกสารประกอบ
* Cassin, Elena: *San Nicandro. Un paese del Gargano si converte all'ebraismo*. Corbaccio, Milan (1995), .
* Colafemmina, Cesare: *Mosè nelle nostre terre*. Schena Editore, Fasano (2006).
* Davis, John A.: *The Jews of San Nicandro*, Yale University Press (October 26, 2010), .
* Lapide, Pinchas: *The Prophet of San Nicandro*. NY: Beechurst Press, 1953.
* Serfaty, Viviane: *Donato Manduzio’s Diary, from Church to Synagogue*. Cambridge Scholars Publishing, Newcastle upon Tyne (2017), .
* Bell Broadcast and New Media Fund http://bellfund.ca/2012/decisions-for-the-november-1-2011-round-of-applications/ press release regarding the funding of *[[The Mystery of San Nicandro]]*.

## แหล่งข้อมูลอื่น
* The Converts of San Nicandro  *[[Time (magazine)]]* Posted Monday, Sep. 15, 1947.
* UConn Annual Report for 2004– 2005 MESSAGE FROM THE DIRECTOR & ASSOCIATE DIRECTOR
* Matter of Fact Media Projects page 
* The Mystery of San Nicandro documentary website

หมวดหมู่:บุคคลจากศาสนาคริสต์นิกายโรมันคาทอลิกที่เปลี่ยนไปนับถือศาสนายูดาห์
ซันนีกันโดร
หมวดหมู่:ชาวอิตาลีเชื้อสายยิว
หมวดหมู่:ศาสนายูดาห์ในประเทศอิตาลี
หมวดหมู่:บุคคลจากจังหวัดฟอจจา
วิราฏรามายัณมนเทียร

**วิราฏรามายัณมนเทียร** (; Viraat Ramayan Mandir) เป็นโครงการก่อสร้างโบสถ์พราหมณ์ขนาดใหญ่ ในเมืองเกสริยา รัฐพิหาร ประเทศอินเดีย ด้วยงบประมาณกว่า  และจะกลายเป็นศาสนสถานที่ใหญ่ที่สุดในโลกหากก่อสร้างเสร็จตามแผน ยอดสูงสุดจะสูงราวสองเท่าของนครวัดในประเทศกัมพูชา และมีโถงที่สามารถรองรับได้ 20,000 คน แผนการก่อสร้างเดิมตั้งไว้ที่เดือนมิถุนายน ปี 2015 แต่ถูกเลื่อนออกไปไม่มีกำหนดหลังถูกรัฐบาลของกัมพูชาประท้วงการก่อสร้างสิ่งก่อสร้างเลียนแบบนครวัดซึ่งเป็นเอกลักษณ์ของประเทศตน

## โครงร่าง
มนเทียรนี้จะสร้างขึ้นด้วยการออกแบบเหมือนนครวัดในประเทศกัมพูชา และผสมผสานรูปแบบของราเมศวรัมมนเทียร และ มีนาฏจิโกยิล ในประเทศอินเดีย และจะประกอบด้วยวิมาน 18 แห่งที่ประทับของเทพเจ้าฮินดู โดยเน้นที่พระรามกับนางสีดา 

โครงการเสนอเริ่มแรกโดยทรัสต์มหาวีรมนเทียร (Mahavir Mandir Trust) จากปัฏนา ภายใต้ชื่อวิราฏนครวัดรามมนเทียร (Viraat Angkor Wat Ram Mandir) ในเมืองฮะญีปุระ แต่สุดท้ายทรัสต์สามารถสรรหาที่ดินขนาด 161 เอเคอร์ได้ในอำเภอจัมปารานในรัฐพิหารแทน และโครงการที่จะสร้างที่ฮะญีปุระได้ถูกยกเลิกไป

ในเดือนสิงหาคม 2012 รัฐบาลกัมพูชา เรียกร้องแต่รัฐบาลอินเดียไม่ให้สร้างสิ่งปลูกสร้างที่เป็นการเลียนแบบนครวัดเหมือนเป๊ะ โครงการจึงเปลี่ยนชื่อใหม่เป็นวิราษรามายัณมนเทียร

เมื่อเดือนพฤศจิกายน 2013 นิตีศ กุมาร ผู้ว่าการรัฐพิหารเข้าร่วมพิธีเปิดตัวโมเดลของโครงการ

## ที่ตั้ง
ที่ตั้งของโครงการอยู่ที่ราว 60&nbsp;กิโลเมตรจากไวศาลี, 120&nbsp;กิโลเมตรจากปัฏนา เมืองหลวงของรัฐ, 13&nbsp;กิโลเมตรจากจากิยา และ 96&nbsp;กิโลเมตรจากรัษสุอัล ที่ตั้งอขงโครงการมีชื่อว่า ชนกีนคร (Janaki Nagar) ใกล้กับเกสริยาในตอนเหนือของรัฐพิหาร และมีพื้นที่กว่า 200 เอเคอร์ ในอำเภออีสต์จัมปารัน ความกว้าง 2800&nbsp;ฟุต และยาว 1400&nbsp;ฟุต สูง 405&nbsp;ฟุต

## ดูเพิ่ม

*วริทาวันจันโทรทยมนเทียร
* มหาวีรมนเทียร

## อ้างอิง

## แหล่งข้อมูลอื่น
* Official website of Mahavir Mandir Trust
*
โบสถ์นักบุญอันนา (ทรับซอน)

**โบสถ์นักบุญอันนา** (, ) หรือ **โบสถ์อัยวาซึลน้อย** () เป็นโบสถ์คริสต์ที่เก่าแก่ที่สุดของเมืองทรับซอน ประเทศตุรกี

## สถาปัตยกรรม
อาคารสร้างด้วยสถาปัตยกรรมไบแซนไทน์ สันนิษฐานว่าถูกสร้างขึ้นในคริสต์ศตวรรษที่ 6 หรือ 7 แผ่นหน้าบันเหนือประตูทางทิศใต้ระบุว่าโบสถ์นี้ได้รับการบูรณะโดยจักรพรรดิบาซิลที่ 1, จักรพรรดิเลโอที่ 6 ผู้ชาญฉลาด และจักรพรรดิอเล็กซานเดอร์แห่งไบแซนไทน์ที่เสวยราชย์ร่วมกันใน ค.ศ. 884–885 โบสถ์มีการนำของเก่ามาใช้ใหม่ เช่น มีการนำโลงหินยุคคลาสสิกตั้งไว้เหนือประตูทางเข้าหลัก เป็นภาพนักรบยืนและปีกเทพไนกี

## อ้างอิง

หมวดหมู่:โบสถ์ไบแซนไทน์ในประเทศตุรกี
หมวดหมู่:สถาปัตยกรรมไบแซนไทน์ในทรับซอน
ป้อมรายคฑ

**รายคฑ** (; Raigad) เป็นป้อมปราการในเมืองมหัท อำเภอรายคฑ รัฐมหาราษฏระ ประเทศอินเดีย เป็นหนึ่งในป่อมปรากการที่แน่นหนาที่สุดในที่ราบสูงเดกกัน

## อ้างอิง
ภุเลศวรมนเทียร

**ภุเลศวรมนเทียร** (; Bhuleshwar Temple) เป็นมนเทียรพระศิวะ ตั้งอยู่ในอำเภอปูเณ ราว 45 กิโลเมตรจากเมืองปูเณ รัฐมหาราษฏระ ประเทศอินเดีย สร้างขึ้นในศตวรรษที่ 8 และปัจจุบันอยู่ภายใต้สถานะการอนุรักษ์ของกรมสำรวจโบราณคดีอินเดีย

มนเทียรนี้เป็นที่รู้จักจากตำนานที่ว่าเมื่อใดก็ตามที่มีการถวายถ้วยขนม (*[[pedha|เปธะ]]*) ให้แก่ศิวลึงค์ในมนเทียร ต่อมาจะพบว่าขนมหายไป นักแสดงและนักเขียนเชิงท่องเที่ยว มิลินท์ คุณาจี เคยเล่าถึงประสบการณ์นี้ไว้ในหนังสือท่องเที่ยวรัฐมหาราษฏระของเขา นอกจากนี้ในมนเทียรยังประดิษฐานพระคเณศ ในปางสตรี หรือรู้จักในพระนาม พระแม่วินายกี

## อ้างอิง
นักล่านาซี

***นักล่านาซี*** () เป็นละครชุดแนวดรามาระทึกขวัญของสหรัฐ เผยแพร่ผ่านระบบสตรีมมิงทางแอมะซอนไพรม์วิดีโอ นำแสดงโดย อัล ปาชิโน, โลแกน เลอร์แมน, เลนา โอลิน โดยเริ่มออกเผยแพร่ครั้งแรกเมื่อวันที่ 21 กุมภาพันธ์ 2020  ปัจจุบันออกเผยแพร่ทั้งสิ้น 2 ฤดูกาล

ละครชุดเรื่องนี้ เป็นเรื่องราวของนักล่านาซี ที่มีหน้าที่ติดตามสมาชิกของพรรคนาซี​และชุทซ์ชตัฟเฟิล​ที่ยังเหลือรอดและแฝงตัวอยู่ในนครนิวยอร์ก​ในปี 1977

## เนื้อเรื่อง
เนื้อเรื่องสร้างจากกลุ่มนักล่านาซี ซึ่งเป็นกลุ่มบุคคลที่มีอยู่จริงในหน้าประวัติศาสตร์ ซึ่งคอยตามล่าอดีตสมาชิกของพรรคนาซี​ที่ยังเหลือรอดจากการกวาดล้างและหลบหนีการดำเนินคดีในฐานะอาชญากรสงคราม​ โดยพวกนาซีที่ยังเหลือรอดได้เข้ามาแฝงตัวอยู่ในนครนิวยอร์ก​ และวางแผนจะสร้างไรช์​ที่สี่ในสหรัฐ โดยเนื้อเรื่องบางส่วนดัดแปลงมาจากปฏิบัติการหลังสงครามโลกครั้งที่สอง​ ที่ชื่อว่า ปฏิบัติการคลิปหนีบกระดาษ ซึ่งสหรัฐได้พาเหล่านักวิทยาศาสตร์ วิศวกร และช่างเทคนิคจากพรรคนาซี เข้ามาในประเทศ โดยมอบสัญชาติอเมริกันและทำเอกสารปลอมพื่อตบตาไม่ให้ประธานาธิบดีสหรัฐ, นักการเมือง หรือสาธารณชนชาวอเมริการับรู้​ โดยมีวัตถุประสงค์เพื่อนำเทคโนโลยีที่ทันสมัยของนาซีมาใช้ประโยชน์

## รายชื่อตอน

## อ้างอิง
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ภาษาอังกฤษ​
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2563
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2566
ป้อมสินธุทุรค

**ป้อมสินธุทุรค** (; Sindhudurg Fort) เป็นป้อมปราการเก่าแก่บนเกาะในทะเลอาหรับ นอกชายฝั่งของรัฐมหาราษฏระ ประเทศอินเดีย สร้างขึ้นโดยจักรพรรดิฉัตรบดีศิวาจีมหาราช ตั้งอยู่นอกชายฝั่งของเมืองมัลวันในอำเภอสินธุทุรค ราว  ทางใต้ของมุมไบ ปัจจุบันอยู่ภายใต้การอนุรักษ์โดยกร สำรวจโบราณคดีอินเดีย

ป้อมเกาะสินธุทุรคสร้างขึ้นโดยจักรพรรดิศิวาจีแห่งจักรวรรดิมราฐาในศตวรรษที่ 17 เพื่อตอบรับกับอำนาจทางทะเลของพ่อค้าจากตะวันตกและอำนาจของสิทธิแห่งชนชิรา เกาะขนาดเล็กที่ป้อมตั้งอยู่นั้นชื่อว่าเกาะขูรเต (Khurte) 

## อ้างอิง
เจ้าชายดานิลอ มกุฎราชกุมารแห่งมอนเตเนโกร

**เจ้าชายดานิลอ มกุฎราชกุมารแห่งมอนเตเนโกร** () พระราชสมภพเมื่อวันที่ 29 มิถุนายน ค.ศ. 1872 ณ เซติเญ ราชรัฐมอนเตเนโกร ทรงเป็นพระราชโอรสพระองค์ที่ 5 และพระองค์แรกใน พระเจ้านิกอลาที่ 1 แห่งมอนเตเนโกร กับ สมเด็จพระราชินีมิเลนาแห่งมเนเตเนโกร ทรงมีพระภคินี พระขนิษฐาและพระอนุชาร่วมพระอุทรถึง 11 พระองค์ โดย 1 ในนั้นคือ เอเลนาแห่งมอนเตเนโกร สมเด็จพระราชินีแห่งอิตาลี ทรงเป็นพระราชมาตุลาา (น้าฝ่ายแม่ใน) พระเจ้าอุมแบร์โตที่ 2 พระองค์ทรงเป็นกองกำลังสำคัญใน สงครามบอลข่าน และ สงครามโลกครั้งที่หนึ่ง พร้อมด้วยสมเด็จพระบรมชนกนาถ และเมื่อวันที่ 1 มีนาคม ค.ศ. 1921 จันโก วูโคติช ผู้บัญชาการทหารสูงสุดแห่งมอนเตเนโกร ให้เป็นพระมหากษัตริย์มอนเตเนโกรโดยชอบธรรม ภายหลังการเสด็จสวรรคตลงของ พระเจ้านิกอลาที่ 1 แห่งมอนเตเนโกร สมเด็จพระบรมชนกนาถ ทรงพระบรมนามาภิไธย **พระเจ้าดานิลอที่ 2 แห่งมอนเตเนโกร** แต่พระองค์ทรงดำรงพระราชอิสริยยสได้มินาน เพียง 6 วันเท่านั้น โดยวันที่ 7 มีนาคม ปีเดียวกัน พระองค์ทรงประกาศราชสมบัติโดยสำนักพระราชวังมิได้ออกแถลงการณ์ใด ๆ และโดยปกติแล้ว ตำแหน่งนี้จึงตกเป็นของ เจ้าชายไมเคิล เจ้าชายแห่งมอนเตเนโกร พระโอรสใน เจ้าชายเมียร์โคแห่งมอนเตเนโกร พระอนุชาในพระองค์

พระองค์ทรงเข้าพระราชพิธีอภิเษกสมรสกับ ดัชเชสจัตตาแห่งเมคเลินบวร์ค-ชเตรลิทซ์ พระธิดาใน อดอลฟัส เฟรเดอริก แกรนด์ดยุกที่ 5 แห่งเมคเลินบวร์ค-ชเตรลิทซ์ แต่ไม่มีพระบุตร ต่อมาพระองค์ได้เสด็จพระราชดำเนินไปประทับ ณ ประเทศออสเตรีย และเสด็จสวรรคตเมื่อวันที่ 24 กันยายน ค.ศ. 1939 สิริพระชนมายุ 67 พรรษา

ไฟล์:Crown Prince Danilo of Montenegro.jpg|พระฉายาลักษณ์ เจ้าฟ้าชายดานิลอ มกุฎราชกุมารแห่งมอนเตเนโกร
ไฟล์:Representatives of Montenegro at the coronation of Nicholas II.png|พระบรมฉายาลักษณ์ พระเจ้านิกอลาที่ 1 แห่งมอนเตเนโกร พร้อมด้วย เจ้าฟ้าชายดานิลอ มกุฎราชกุมารแห่งมอนเตเนโกร และ เจ้าชายเมียร์โคแห่งมอนเตเนโกร
ไฟล์:Blue_palace.jpg|พระราชวังสีน้ำเงิน ที่ประทับของพระองค์ ปัจจุบันเป็นทำเนียบประธานาธิบดีแห่งมอนเตเนโกร
ไฟล์:Duchess Jutta and Prince Danilo leading their wedding procession.jpg|พระฉายาลักษณ์ เจ้าฟ้าชายดานิลอ มกุฎราชกุมารแห่งมอนเตเนโกร พร้อมด้วย ดัชเชสจัตตาแห่งเมคเลินบวร์ค-ชเตรลิทซ์ พระวรชายา ได้งานพระราชพิธีอภิเษกสมรส 


## อ้างอิง
* Family of King Nikola Petrovic Njegos
* The New Pictures , Time Magazine 
หมวดหมู่:บุคคลที่เกิดในปี พ.ศ. 2415
หมวดหมู่:บุคคลที่เสียชีวิตในปี พ.ศ. 2482
หมวดหมู่:มกุฎราชกุมาร
หมวดหมู่:เจ้าชายมอนเตเนโกร
หมวดหมู่:ราชวงศ์มอนเตเนโกร
หมวดหมู่:พระเจ้านิกอลาที่ 1 แห่งมอนเตเนโกร
หมวดหมู่:พระมหากษัตริย์มอนเตเนโกร
หมวดหมู่:พระมหากษัตริย์ยุโรป
หมวดหมู่:บุคคลจากเซติเญ
อำเภอก็อฟล์ชะมัร

**ก็อฟล์ชะมัร** () เป็นอำเภอในเขตผู้ว่าการฮัจญะฮ์ ประเทศเยเมน ใน พ.ศ. 2546 อำเภอนี้มีประชากร 50,439 คน

## อ้างอิง

ก็อฟล์ชะมัร
ตำบลโสกก่าม

**โสกก่าม** เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 6,304 คน

## ประวัติ
ตำบลโสกก่ามได้รับการจัดตั้งขึ้นในวันที่ 10 สิงหาคม พ.ศ. 2532 โดยการแบ่งพื้นที่ 7 หมู่บ้านจากตำบลบ้านต้อง

## เขตการปกครอง
ตำบลโสกก่ามแบ่งออกเป็น 12 หมู่บ้าน ดังนี้

### การปกครองส่วนท้องถิ่น
ตำบลโสกก่ามทั้งตำบลอยู่ในเขตองค์การบริหารส่วนตำบลโสกก่าม

## อ้างอิง

โสกก่าม
โสกก่าม
พระยานครราชสีมา (ขำ ณ ราชสีมา)

**พระยานครราชสีมา** นามเดิมว่า **ขำ** ดำรงตำแหน่งเป็นเจ้าเมืองนครราชสีมาในช่วงต้นรัชกาลพระบาทสมเด็จพระจอมเกล้าเจ้าอยู่หัว และดำรงตำแหน่งเป็น **พระยาไชยวิชิตสิทธิสาตรา** ผู้รักษากรุงเก่าอยุธยาในรัชกาลพระบาทสมเด็จพระนั่งเกล้าเจ้าอยู่หัว เป็นแม่ทัพในสงครามอานัมสยามยุทธ

พระยานครราชสีมา หรือพระยาไชยวิชิตสิทธิสาตรา (ขำ) เป็นบุตรของเจ้าพระยานครราชสีมา (ทองอิน) มารดาไม่ปรากฏชัดเจน อาจจะคือท่านผู้หญิงบุนนาค ธิดาของเจ้าพระยาอภัยราชา (ปิ่น) และเป็นน้องสาวของเจ้าพระยาบดินทรเดชา (สิงห์ สิงหเสนี) พระยานครราชสีมา (ขำ) มีพี่น้องร่วมมารดาและต่างมารดารวมกันทั้งสิ้น 50 คน ยกตัวอย่างเช่น นายศัลวิชัยหุ้มแพร (ทองคำ) พระยานครราชสีมา (เมฆ ณ ราชสีมา) พระยามหาณรงค์ (พลาย มหาณรงค์ ณ ราชสีมา) พระยาสุริยเดช (คง ณ ราชสีมา) พระยาสุริยเดช (โสฬส อินทโสฬส ณ ราชสีมา) ฯลฯ

พระยานครราชสีมา (ขำ) ปรากฏครั้งแรกรับราชการในตำแหน่ง*พระราชวรินทร์* เจ้ากรมพระตำรวจนอกซ้าย ในสงครามอานัมสยามยุทธ พ.ศ. 2376 พระบาทสมเด็จพระนั่งเกล้าฯมีพระราชโองการให้พระมหาเทพ (ป้อม อมาตยกุล) และพระราชวรินทร์ (ขำ) ยกทัพไปทางภาคอีสานเพื่อไปโจมตีอาณาจักรเมืองพวนและเมืองล่าน้ำหรือจังหวัดเหงะอานของเวียดนาม พระราชวรินทร์ (ขำ) ยกทัพไปถึงเมืองหนองคาย พระราชวรินทร์และพระปทุมเทวาภิบาล (บุญมา) เจ้าเมืองหนองคายยกทัพจากหนองคายไปยังเมืองพวน ส่งคนไปเกลี้ยกล่อมเจ้าสานเมืองพวนให้หันมาเข้ากับฝ่ายสยาม เจ้าสานเมืองพวนยินยอมมาเข้าสวามิภักดิ์ต่อฝ่ายสยาม และให้การต้อนรับพระราชวรินทร์ซึ่งยกทัพเข้าครองเมืองพวนได้โดยสวัสดิภาพ

ต่อมาพระราชวรินทร์ (ขำ) ได้เลื่อนเป็น*พระพิเรนทรเทพ* เจ้ากรมพระตำรวจใหญ่ขวา จากนั้นในปีพ.ศ. 2380 พระบาทสมเด็จพระนั่งเกล้าฯมีพระราชโองการให้เจ้าพระยาบดินทรเดชา (สิงห์) พระยามหาอำมาตยาธิบดี (ป้อม อมาตยกุล) และพระพิเรนทรเทพ (ขำ) ไปสำรวจสำมะโนประชากรทำบัญชีเลกไพร่พลที่หัวเมืองลาวภาคอีสานและเขมรป่าดง พระพิเรนทรเทพ (ขำ) รับผิดชอบเดินทางไปทำบัญชีไพร่พลเมืองหนองคาย เมืองหนองหาร เมืองขอนแก่น เมืองชนบท เมืองภูเวียง และเมืองปากเหือง
[left|thumb|พระยานครราชสีมา (ขำ) เมื่อครั้งดำรงตำแหน่งเป็นพระพิเรนทรเทพ บูรณะปฏิสังขรณ์วัดใหม่โพธิ์สามต้น ต่อมาได้รับชื่อว่า[วัดใหม่พิเรนทร์ ปัจจุบันตั้งอยู่ที่แขวงวัดท่าพระ เขตบางกอกใหญ่]]
ในพ.ศ. 2383 บรรดาเจ้าเมืองกัมพูชาซึ่งอยู่ภายใต้อิทธิพลของเวียดนามราชวงศ์เหงียนนั้น ก่อกบฏลุกฮือขึ้นต่อต้านการปกครองของญวน เจ้าพระยานครราชสีมา (ทองอิน) และพระพิเรนทรเทพ (ขำ) ติดตามเจ้าพระยาบดินทรเดชา (สิงห์) ไปในการยกทัพเข้าโจมตีเมืองเขมร เจ้าพระยาบดินทรเดชา (สิงห์) มอบหมายให้พระพิเรนทรเทพ (ขำ) และพระพรหมบริรักษ์ (แก้ว) ยกทัพจากเมืองพระตะบองเข้าตีเมืองโพธิสัตว์ ในเวลานั้นเจ้าพระยานครราชสีมา (ทองอิน) ผู้เป็นบิดาของพระพิเรนทรเทพ (ขำ) ล้มป่วยลง เจ้าพระยานครราชสีมา (ทองอิน) ถึงแก่อสัญกรรมในพ.ศ. 2388 พระพิเรนทรเทพ (ขำ) และญาติพี่น้องได้ทำการบูรณะปฏิสังขรณ์วัดใหม่โพธิ์สามต้นในพ.ศ. 2384 ซึ่งต่อมาวัดนี้ได้รับชื่อว่าวัดใหม่พิเรนทร์ 

ในช่วงปลายรัชกาลที่ 3 พระพิเรนทรเทพ (ขำ) ได้เลื่อนเป็น*พระยาไชยวิชิตสิทธิสาตรามหาประเทศราชสุรชาติเสนาบดี* ผู้รักษากรุงเก่าพระนครศรีอยุธยา เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติในพ.ศ. 2394 ทรงแต่งตั้งพระยาไชยวิชิตฯ (ขำ) ขึ้นเป็นพระยานครราชสีมา เจ้าเมืองนครราชสีมา

## อ้างอิง

นครราชสีมา ขำ ณ ราชสีมา
หมวดหมู่:เจ้าพระยานครราชสีมา
นครราชสีมา (ขำ)